Dubenda pluvio

La Dubenda pluvio, Anarhynchus falklandicus (alude al Malvinoj), estas eta kaj vigla pluvio, tio estas vadbirdo de la familio de ĥaradriedoj kaj genro Anarhynchus kiu enhavas multajn aliajn speciojn.HBW and BirdLife International (2022) Handbook of the Birds of the World and BirdLife International digital checklist of the birds of the world. Versio 6b. Disponebla ĉe  Alirita la 5an de Decembro, 2022 Ĝi troviĝas en Argentino, Brazilo, Ĉilio, Malvinoj kaj Urugvajo.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Julio 2022. Species Lists of Birds for South American Countries and Territories.  Alirita la 24an de Julio, 2022

Taksonomio kaj sistematiko
La dubenda pluvio estis foje konsiderata samspecia kun la Punaa pluvio (A. alticola) sed nuntempe oni traktas ambaŭ kiel  superspecio.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio 24a de Julio 2022. A classification of the bird species of South America. American Ornithological Society.  Alirita la 24an de Julio, 2022 La dubenda pluvio estas monotipa, sed la kontinenta kaj malvinaj populacioj povus iĝi subspecioj.Wiersma, P., G. M. Kirwan, kaj P. F. D. Boesman (2020). Two-banded Plover (Charadrius falklandicus), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 5an de Decembro, 2022

Aspekto
La dubenda pluvio estas 17 ĝis 19 cm longa kaj pezas 62 ĝis 72 g. Ĝi havas dikventran aspekton kaj ĝiaj beko kaj kruroj estas nigraj. Plenkreskaj maskloj dum reproduktado havas blankajn frunton, malsupran vizaĝon, bruston kaj ventron. Ili havas nigran strion sur la antaŭkrono kaj kaŝtankolorajn kronon kaj malantaŭkolon. Iliaj supraj partoj estas brunaj. Ili havas du nigrajn brustobendojn, kies supra bendo estas ofte nekompleta. (Tiu trajto estas pli ofta en la populacio de Malvinoj.) La krono de plenkreskaj inoj estas pli senkolora ol tiu de la masklo; kio estas nigra ĉe la masklo estas bruneta ĉe la ino, kaj la supra brustbendo havas blankajn makulojn ĉie. Nereproduktantaj plenkreskuloj havas grizan koloron anstataŭ nigran kaj grizbrunan anstataŭ kaŝtanan. Junuloj similas al nereproduktaj plenkreskuloj, sed kun brunaj brustobendoj, pli malhela vizaĝo, kaj sablokoloraj bordoj sur la plumoj de supraj partoj.

Distribuado kaj habitato
La Dubenda pluvio troviĝas en la Malvinaj insuloj kaj marborde ĝis iom interne en Argentino, Urugvajo, ekstrema sudorienta Brazilo, kaj centra kaj suda Ĉilio. Ĝi loĝas en gruzaj marbordoj, sablaj strandoj, malseka savano, kaj mallongaj prerioj, kutime proksime de riveretoj aŭ lagetoj de kaj nesalaj kaj saletaj akvoj. Ekster la reprodukta sezono ĝi troviĝas ankaŭ sur tajdaj kotejoj. Ĝi estas plejparte marborda, sed reproduktiĝas ĝis 1 200 m super marnivelo en suda Argentino

 Referencoj 

 Shorebirds de Hayman, Marchant kaj Prater 

Kategorio:Ĥaradrioj
Kategorio:Birdoj de Sudameriko